Съобщение за ИП „Реконструкция на част от водопроводната мрежа на с. Лехчево, общ. Бойчиновци – втори етап“


          Днес, 25.06.2021 г., на основание чл. 6, ал. 9, т. 1 от Наредбата за условията и реда за извършване на оценка на въздействието върху околната среда (Наредбата за ОВОС), РИОСВ – Монтана информира за осигурен обществен достъп за период от 14 дни за изразяване на писмени становища от заинтересувани лица до информацията по приложение № 2 за инвестиционно предложение „Реконструкция на част от водопроводната мрежа на с. Лехчево, общ. Бойчиновци – втори етап“, с възложител Община Бойчиновци.
Информацията е на разположение на интересуващите се в сградата на РИОСВ – Монтана, гр. Монтана, ул. „Юлиус Ирасек“ № 4, дирекция „Контролна и превантивна дейност“, направление „ЕО и ОВОС“, всеки работен ден от 9.00 до 17.30 часа. Същата е достъпна и чрез Публичния регистър с данни за извършване на процедурите по ОВОС.
Становища и мнения по инвестиционното предложение могат да се депозират на „Едно гише“ в сградата на РИОСВ – Монтана, по факс (096) 300 961 или по електронна поща: riosv_mont@net-surf.net.

